Nordjyllands Politi modtog natten til lørdag en anmeldelse om brand i en bil. Den stod 50 meter inde i en skov ved Keldalvej ved Aars. Bilen, der brændte, var en VW Touran. Politiet ved endnu ikke, om branden var påsat, men man har en formodning om det. Desuden ved man endnu ikke, om bilen var stjålet. Men ifølge vagtchef Bent Højgaard fra Nordjyllands Politi er det ikke usandsynligt, at en eller flere gerningsmænd har stjålet bilen, brugt den i forbindelse med anden kriminalitet - og så sat ild til den for at slette spor. Kender man til sagen, vil politiet gerne høre nærmere på telefon 1-1-4.
Natten til lørdag blev en bil brændt af ved Aars. Branden kan være påsat.